ועדת הכנסת, כנסת 23, פרוטוקול מספר 59, 2020-09-22 12:00

איתן גינזבורג: צהריים טובים, חברי הכנסת.

איתן גינזבורג: אני מתכבד לפתוח את ישיבת ועדת הכנסת.

איתן גינזבורג: היום יום שלישי, ד' בתשרי התשפ"א, 22 בספטמבר 2020.

איתן גינזבורג: יש בפנינו מספר נושאים במסגרת סיום מושב וניקוי השולחן, כפי שהגדיר את זה יושב-ראש הכנסת; מספר נושאים שעלו הן מהממשלה והן מוועדות הכנסת השונות בבקשה לסיים חקיקה ככל הניתן ולהקדים דיונים ליומיים הקרובים בטרם נצא לפגרה.

איתן גינזבורג: יש בפניכם את סדר היום, אז נעבור על הבקשות, ראשון ראשון, אחרון אחרון.

איתן גינזבורג: נתחיל עם בקשתו של יושב-ראש ועדת החוקה, חוק ומשפט להקדמת הדיון בהצעת חוק ההוצאה לפועל, לפני הקריאה השנייה והשלישית.

תודה רבה, אדוני היושב-ראש.

שנה טובה, גמר חתימה טובה לכולם.

הצעת החוק מדברת על הקלות משמעותיות מאוד בכל נושא ההוצאה לפועל, דחיית זמנים, כדי שאנשים לא יגיעו לחדלות פירעון ולאחר מכן יפסידו שני הצדדים.

זו הצעת חוק חשובה מאוד.

יש בה גם כמה אלמנטים שיישארו גם קבועים.

היטבנו בהרבה דברים, הוספנו דברים נוספים, גם משכנתאות, גם דברים מהסוג הזה.

לכן יש צורך דחוף, אדוני היושב-ראש, דווקא בתקופה הזאת, כי כשהצעת החוק הוכנה היא עוד הייתה במצב שהקורונה הייתה ככה-ככה.

והיום כשאנחנו בתוך סגר ולקראת סגר, ומי יודע עוד מה, אין ספק שהדבר הזה חשוב מאוד ואני מודה לכם על אישור ההצעה.

איתן גינזבורג: תודה, אדוני.

איתן גינזבורג: מישהו רוצה להתייחס?

בועז טופורובסקי: למה כרגיל נזכרים ברגע האחרון?

איתן גינזבורג: האמת היא שהבקשה הזו הוגשה לנו לפני יומיים, אני חושב.

נועה בירן-דדון: אתמול.

איתן גינזבורג: אתמול.

ואושרה אצלי בוועדה לקריאה שנייה ושלישית, לאחר שתי ישיבות, שמונה שעות, תשע שעות, שישבתי.

בסוף אפילו - - -

בועז טופורובסקי: כן, אבל יכולנו לאשר את זה משבוע שעבר.

בועז טופורובסקי: זה לא העניין.

בועז טופורובסקי: ברור שזה יאושר.

בועז טופורובסקי: אני מדבר מבחינת התזמון.

לא, לא.

היה להם זמן בנסחות.

הם היו צריכים לסגור – לא נסחות, אלא יותר נכון את הניסוח הסופי כי עשינו הרבה מאוד שינויים.

אותה הצעת חוק יצאה שונה ממה שהיא הגיעה.

איתן גינזבורג: אגב, אם לא נאשר את זה היום, זה יעלה לדיון מחר.

איתן גינזבורג: אבל אם אפשר לגמור עם זה כבר היום אז עדיף.

ברור.

ברגע שאפשר, זהמה שצריך לעשות.

איתן גינזבורג: אם סדר היום מאפשר את זה, בנשיאות אני מבין שכבר - - -

כדי שנוכל להיות פנויים מחר לוועדת הבטיחות בדרכים.

בועז טופורובסקי: אתה מגיע?

סימנתי לך מחר בתשע וחצי.

בועז טופורובסקי: אה, הבנתי.

בועז טופורובסקי: תודה, תודה רבה.

איתן גינזבורג: אם כך, בואו נעבור להצבעה.

איתן גינזבורג: מי בעד הקדמת הדיון?

איתן גינזבורג: ירים את היד.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: הבקשה התקבלה, אדוני.

תודה, אדוני.

איתן גינזבורג: ההצעה תעלה ישר אחרי הודעות הממשלה במליאה.

איתן גינזבורג: הבקשה השנייה היא בקשתו של יושב-ראש ועדת העבודה, הרווחה והבריאות להקדמת הדיון בהצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018), לפני הקריאה השנייה והשלישית.

איתן גינזבורג: יציג אותה חבר הכנסת רול, בבקשה.

עידן רול: תודה רבה, אדוני היושב-ראש.

עידן רול: מדובר בחוק חשוב, חוק מורכב, חוק הקפיטציה שמאפשר התחשבנות בין בתי החולים לקופות החולים.

עידן רול: חשוב לי לציין, העובדה שהחוק הזה הגיע לוועדת העבודה והרווחה הבוקר, כשיש יומיים לתקן אותו, לסדר אותו, ומדובר בסיטואציה כלכלית מרוכבת מאוד, בטח לאור משבר הקורונה, יש בה טעם לפגם, היא לא רצינית - - -

איתן גינזבורג: אנחנו אישרנו את ההצעה הזאת, לדעתי, לפני שבוע.

איתן גינזבורג: אני לא יודע למה זה עלה אצלכם לדיון רק היום, אבל אנחנו אישרנו את זה מזמן.

עידן רול: אני מציין.

עידן רול: באופן כללי, כל נושא ההתחשבנות - - -

איתן גינזבורג: מתי ניתבנו את זה לוועדת העבודה והרווחה?

נועה בירן-דדון: אני צריכה לבדוק.

איתן גינזבורג: זה היה ביום שזה הגיע.

עידן רול: הדברים לא מופנים כלפי ועדת הכנסת.

איתן גינזבורג: אני רק אומר - - -

עידן רול: קודם כל, העובדה שזה הופנה לוועדת העבודה והרווחה ולא לוועדת הכספים כחלק מחוק ההסדרים זה בגלל שהממשלה לא סגרה שום תקציב.

עידן רול: אז זה תחילת המשבר.

עידן רול: העובדה שמגיעים להתחשבנות בשלב כל כך מאוחר היא עוד תוצאה של ניהול כושל.

עידן רול: אני חושב שזה הופך בסופו של דבר, ועדה שצריכה לשבת על המדוכה ולהתעמק בפרטים לחותמת גומי.

עידן רול: אני חושב שזה לא מכבד את הכנסת.

עידן רול: אני חושב שזה לא מכבד את מערכת הבריאות שנאלצה להתגייס לסיפור הזה במהירות שיא ובלי אפשרות להיכנס לעומק הפרטים.

עידן רול: ועל אף האמור לעיל, ובגלל גודל המשבר ובגלל שבתי החולים חייבים הזרמה של כספים, אני מעלה את זה פה בשם ועדת העבודה והרווחה, כדי שנצליח לעשות את מה שהיה צריך לקרות כבר הרבה קודם.

עידן רול: תודה רבה.

איתן גינזבורג: מישהו רוצה להתייחס?

איתן גינזבורג: לא.

איתן גינזבורג: אם כך, נצביע על בקשת יושב-ראש ועדת העבודה, הרווחה והבריאות להקדמת הדיון.

איתן גינזבורג: מי בעד הבקשה?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: הבקשה אושרה.

איתן גינזבורג: שתי בקשות של הממשלה בפנינו, להקדמת דיון בהצעת חוק משק המדינה (תיקון מס' 10).

איתן גינזבורג: רכזת מקרו באגף תקציבים, שירה עמיאל נמצאת איתנו?

שירה עמיאל: שלום.

שירה עמיאל: שתי הצעות החוק הן בעצם כדי לאשר את התוכנית הכלכלית הנוספת, ההתמודדות עם הסגר הנוסף.

שירה עמיאל: כל הפרטים מופיעים בהצעות החוק.

שירה עמיאל: האחת היא להגדלת המסגרת בשנת 2020 בשביל לאפשר את ההוצאות השנה, בין השאר, הפחתה של הרף של מענק ההוצאות הקבועות לעסקים, מ-40% ל-25%.

שירה עמיאל: והחוק השני הוא בעצם אותה הפחתה, לצד דחייה של הירידה בדמי אבטלה בגלל הירידה בשיעור הבלתי-מועסקים, וגם הגדלה של המסגרת התקציבית גם לשנת 2021 בשביל לאפשר את ההוצאות.

שירה עמיאל: הדחיפות היא כמובן כדי להיות יכולים לאשר את התוכנית בהקדם.

איתן גינזבורג: התקציב הזה הוא במסגרת ה-11 מיליארד שאושרו במליאה או תוספת לכך?

שירה עמיאל: מדובר בתוספת נוספת לצורך התמודדות עם הקורונה.

שירה עמיאל: זה לא קשור בכלל ל-11 מיליארד.

שירה עמיאל: הם - - - לתקציב הרגיל, השוטף, וזה דיון אחר.

שירה עמיאל: כאן מדובר בכסף תוספתי לקורונה.

שירה עמיאל: היינו פה אגב כמה פעמים לאשר הצעות כאלה קודמות, כשהבאנו תוספות של הקורונה.

איתן גינזבורג: מה סכום התוספת?

שירה עמיאל: סכום הכסף התוספתי הוא בסך הכול 10.5 מיליארד שקלים.

שירה עמיאל: 2.5 מיליארד בשנת 2020 ושמונה מיליארד בשנת 2021.

שירה עמיאל: כאמור, התזכיר הראשון של חוק היסוד מדבר על 2.5 מיליארד בשנת 2020 ובתזכיר השני יש - - - של שמונה מיליארד ל-2021.

חמד עמאר: ואם יהיה תקציב מדינה בשנת 2021, למה אנחנו צריכים לאשר את זה עכשיו?

בועז טופורובסקי: כאילו כבר מראש מכינים את עצמם שאין תקציב?

שירה עמיאל: - - - לצד - - - שהם בעצם ההתאמה של התוכנית עצמה.

שירה עמיאל: כלומר, ממש הפרטים של השינויים במענק הוצאות קבועות והפרטים הנוספים.

חמד עמאר: זה אומר שאת כבר מראש קובעת שלא יהיה תקציב 2021, כי את מביאה לשנת 2021.

חמד עמאר: יש תקציב מדינה.

חמד עמאר: מה קורה עם תקציב המדינה?

שירה עמיאל: אני אזכיר.

שירה עמיאל: הנושא של הקורונה, אנחנו נותנים לו מענה בעצם בכסף תוספתי שהוא נוסף על התקציב הרגיל השוטף שלנו.

איתן גינזבורג: הוא מחוץ לתקציב.

איתן גינזבורג: הוא קופסה מחוץ לתקציב.

שירה עמיאל: עשינו את זה ב-2020, וכבר עשינו את זה גם עכשיו ב-2021.

חמד עמאר: אם אנחנו בונים תקציב של 2021 - - -

איתן גינזבורג: אתה לא בונה - - -

שירה עמיאל: יש תקציב תוספתי נוסף ל-2021 שהוא לצורך התמודדות עם הקורונה.

שירה עמיאל: אנחנו מבקשים להגדיל את התקציב הזה לאור ההגדלה של ההיקף של התוכנית להתמודדות עם הקורונה.

שירה עמיאל: הבקשה ל-2021 היא לא חדשה, היא רק הרחבה של מה שקיים.

חמד עמאר: מתי שמים תקציב?

חמד עמאר: כשאתה לא בונה את התקציב.

חמד עמאר: אבל אם אני בונה תקציב של 2021 - - -

שירה עמיאל: הדבר הזה לא מעלה או מוריד מן הצורך להעביר תקציב מדינה לכל אחת מהשנים האלה.

שירה עמיאל: הוא למעשה כסף נפרד, קופסה להתמודדות עם הקורונה.

שירה עמיאל: קופסה ב-2020 וקופסה ב-2021.

חמד עמאר: אנחנו יודעים שיש מצב של קורונה עכשיו, ואנחנו כבר מכינים תקציב לשנת 2021.

חמד עמאר: אז למה שזה לא יהיה בתוך התקציב?

בועז טופורובסקי: השאלה היא אם מכינים.

חמד עמאר: למה אני צריך לתת אותו כתקציב תוספתי?

חמד עמאר: מתי נותנים תקציב תוספתי?

חמד עמאר: כשקורה משהו תוך כדי.

חמד עמאר: עכשיו אין לנו תקציב של 2020, אז אנחנו נותנים תקציב תוספתי.

חמד עמאר: אבל כשיש תקציב שאני צריך לבנות אותו לשנת 2021, למה אני צריך לתת עכשיו שמונה מיליארד שקל, לשריין אותם עכשיו כתוספת תקציבית?

חמד עמאר: כאילו שאני בונה עכשיו שלא יהיה לי תקציב של 2021.

חמד עמאר: זה מה שאתם עושים עכשיו.

שירה עמיאל: אני אסביר.

שירה עמיאל: זה קשור למבנה של חוקי התקציב במדינת ישראל.

שירה עמיאל: - - - ובפרט סעיף 40א לחוק יסודות התקציב קובע שלכל הגדלה תקציבית נדרשים לעשות פעולה מאזנת, כלומר, כבר עכשיו, כשמקבלים עכשיו החלטה לגבי משהו ב-2021, לצורך העניין, אותה הגדלה של הטווח של הזכאים למענק הוצאות קבועות, שאומרים שגם מי שנפגע בין 25% ל-40% יהיה זכאי למענק הוצאות קבועות או עשוי להיות זכאי בין נובמבר לדצמבר, אז זו הוצאה שתהיה ב-2021, ואנחנו חייבים לפי החוק עכשיו להביא את ההגדלה של התקציב.

שירה עמיאל: לכשיהיה תהליך לאישור תקציב 2021, - - -

חמד עמאר: אתם הכנתם תקציב 2021 בכלל?

איתן גינזבורג: הם יתחילו להכין אותו.

איתן גינזבורג: שר האוצר אמר שהתחילו להכין.

חמד עמאר: - - אכן כל הסכומים של הקורונה יובאו ביחד עם התקציב הרגיל ויהיה ניתן לקבל החלטה לגבי כל התקציב.

חמד עמאר: מאידך, אי אפשר עכשיו להחליט להגדיל את התוכנית מבלי להקצות לכך את התקציב בו בזמן, כמו שאנחנו עושים עכשיו ומביאים את זה בתיקון הנוכחי.

חמד עמאר: ולכן, אם רוצים להעביר את התוכנית, צריך להקצות עכשיו גם את התקציב.

חמד עמאר: אתה אומר שהיית רוצה, בגלל סדר עדיפויות, להעדיף את התקציב הזה על פני משהו אחר ב-2021 – הדבר הזה עדיין יהיה אפשרי במסגרת תהליך אישור תקציב 2021 וקביעת סדרי עדיפויות לאותה עת.

בועז טופורובסקי: האם אתם עובדים על תקציב 2021 באגף תקציבים?

שירה עמיאל: כן, הונחינו על ידי השר ואנחנו עובדים על תקציב 2021.

איתן גינזבורג: עוד שאלות לחברי הכנסת?

איתן גינזבורג: טוב, היא בעצם דיברה על שתי הצעות החוק למעשה, אז אפשר להצביע על שתיהן יחד.

איתן גינזבורג: נכון?

איתן גינזבורג: אם כך, בואו נעבור להצבעה.

איתן גינזבורג: מי בעד הקדמת הדיון לכל הקריאות לשתי הצעות החוק?

איתן גינזבורג: ירים את ידו.

איתן גינזבורג: מי נגד?

איתן גינזבורג: מי נמנע?

איתן גינזבורג: בעד – 7

איתן גינזבורג: בקשת הממשלה להקדים את הדיון בהצעת חוק יסוד: משק המדינה (תיקון מס' 10) ובהצעת חוק התוכנית לסיוע כלכלי (נגיף הקורונה החדש), מ/1364 ו-מ/1365, בכל הקריאות, אושרו.

איתן גינזבורג: אני מודה לחברי הוועדה.

איתן גינזבורג: אני נועל את הישיבה.

איתן גינזבורג: תודה רבה וגם שנה טובה.